คปภ.คาดเบี้ย ทะลุ8แสนล. บำนาญขายดี
คปภ.คาดปีนี้เบี้ยประกันสูง 8 แสนล้าน คนสูงวัยแห่ซื้อประกันบำนาญสูงขึ้นต่อเนื่องนายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) คาดว่าอุตสาหกรรมประกันภัยทั้งระบบปีนี้จะมีเบี้ยรับรวม 8.24 แสนล้านบาท เติบโต 6.01% แบ่งเป็นเบี้ยประกันชีวิต 6.11 แสนล้านบาท เติบโต 7.63% และเบี้ยประกันวินาศภัย 2.13 แสนล้านบาท เติบโต 1.63%ทั้งนี้ คาดว่ากรมธรรม์ประกันชีวิตแบบบำนาญ ประกันชีวิตควบการลงทุนแบบยูนิตลิงค์ และแบบยูนิเวอร์แซลไลฟ์ จะยังมีอัตราเติบโตต่อเนื่องจากปี 2559 เพราะประเทศไทยกำลังเข้าสู่สังคมสูงวัย ทำให้คนหันมาทำประกันบำนาญเพิ่มขึ้น ส่วนประกันวินาศภัย จะเติบโตจากประกันภัยรถและประกันภัยเบ็ดเตล็ดนายสุทธิพล กล่าวว่า การเติบโตดังกล่าวเป็นไปตามแนวโน้มเศรษฐกิจไทยที่จะเติบโตใกล้เคียงกับปีที่ผ่านมา โดยมีแรงหนุนจากการฟื้นตัวของการใช้จ่ายในประเทศและภาคการท่องเที่ยวที่เติบโตต่อเนื่อง ภาครัฐใช้นโยบายต่างๆ เข้ามากระตุ้นเศรษฐกิจ และการลงทุนโครงสร้างพื้นฐาน ส่งผลให้อุตสาหกรรมประกันภัยได้รับอานิสงส์ตามไปด้วยปัจจุบันธุรกิจประกันภัยทั้งระบบมีสินทรัพย์รวม 3.35 ล้านล้านบาท เติบโต 10.43% เมื่อเทียบกับป
20 มี.ค. 2560

คปภ.คาดปีนี้เบี้ยประกันสูง 8 แสนล้าน คนสูงวัยแห่ซื้อประกันบำนาญสูงขึ้นต่อเนื่องนายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) คาดว่าอุตสาหกรรมประกันภัยทั้งระบบปีนี้จะมีเบี้ยรับรวม 8.24 แสนล้านบาท เติบโต 6.01% แบ่งเป็นเบี้ยประกันชีวิต 6.11 แสนล้านบาท เติบโต 7.63% และเบี้ยประกันวินาศภัย 2.13 แสนล้านบาท เติบโต 1.63%ทั้งนี้ คาดว่ากรมธรรม์ประกันชีวิตแบบบำนาญ ประกันชีวิตควบการลงทุนแบบยูนิตลิงค์ และแบบยูนิเวอร์แซลไลฟ์ จะยังมีอัตราเติบโตต่อเนื่องจากปี 2559 เพราะประเทศไทยกำลังเข้าสู่สังคมสูงวัย ทำให้คนหันมาทำประกันบำนาญเพิ่มขึ้น ส่วนประกันวินาศภัย จะเติบโตจากประกันภัยรถและประกันภัยเบ็ดเตล็ดนายสุทธิพล กล่าวว่า การเติบโตดังกล่าวเป็นไปตามแนวโน้มเศรษฐกิจไทยที่จะเติบโตใกล้เคียงกับปีที่ผ่านมา โดยมีแรงหนุนจากการฟื้นตัวของการใช้จ่ายในประเทศและภาคการท่องเที่ยวที่เติบโตต่อเนื่อง ภาครัฐใช้นโยบายต่างๆ เข้ามากระตุ้นเศรษฐกิจ และการลงทุนโครงสร้างพื้นฐาน ส่งผลให้อุตสาหกรรมประกันภัยได้รับอานิสงส์ตามไปด้วยปัจจุบันธุรกิจประกันภัยทั้งระบบมีสินทรัพย์รวม 3.35 ล้านล้านบาท เติบโต 10.43% เมื่อเทียบกับปีก่อน แยกเป็นสินทรัพย์ธุรกิจประกันชีวิต 2.89 ล้านล้านบาท เติบโต 12.22% และเป็นสินทรัพย์ธุรกิจประกันวินาศภัย 4.62 แสนล้านบาท เติบโต 0.35%